I“ De utrolige 2” bliver Helen (Holly Hunter/Sofie Stougaard) bedt om at være spydspids i en kampagne for at bringe superheltene tilbage, mens Bob (Craig T. Nelson/Torbjørn Hummel) kæmper sig igennem det” normale” hverdagslivs heltegerninger derhjemme sammen med Violet (Sarah Vowell/Maja Iven Ulstrup), Dash (Huck Milner/Frederik Riebeling Jørgensen) og den lille baby Jack-Jack, hvis superkræfter begynder at vise sig. Deres mission støder på grund, da en ny superskurk dukker op. Skurkens geniale og farlige plan truer alt og alting, men familien Parr viger ikke tilbage for en udfordring, især ikke når de har Frozone (Samuel L. Jackson/Lars Bom) ved deres side. Det er det, der gør den her familie så utrolig. Skrevet og instrueret af Brad Bird (” Drengen og jernkæmpen”,” De utrolige”,” Ratatouille”) og produceret af John Walker (” De utrolige”,” Tomorrowland”) og Nicole Grindle (” Sanjays superteam”-kortfilmen, assisterende producer på” Toy Story 3”). Disney • Pixars” De utrolige 2” blæser ind i bigrafen den 30. august 2018.